  Майя Бывальцева Удмуртилэн тӧроез Александр Бречалов улосвыл тӧрлыкъёс элькун гурт шудонъёсты ортчытонлы ялан юрттозы шуыса пусйиз. Со сярысь вераз кивалтэтлэн ар ӵоже ужамезлы йылпумъянъёс лэсьтыкуз. «Ми гурт шудонъёслы инфраструктураен, коньдонэз юрттомы. Со элькунмес трос мукет улосвылъёслэсь висъя. Ортчем аръёс ӵоже кылдытэм инфраструктура, асьсэос гурт шудонъёс — со милям данъяськонмы, со гуртлы юрттон», —вераз элькунлэн тӧроез. Тодэ вайытом, вуоноосыз гужем элькун гурт шудонъёс Киясаын 3–7 пӧсьтолэзе ортчозы. Со дырлы черкогуртын стадион но ФОК пуктозы. Киясае Удмуртиысь вань ёросъёсысь 1 сюрс 500 пала спортсменъёс пыриськозы. Тегъёс: Спорт Удмуртия гуртшудонъёс АлександрБречалов  